

JB/bkl/16.10.22

**Referat fra styremøte 32/2022**

**Landslaget for dølahest**

**Fredag 14.10.22, kl. 20.00**

**Innkalt:**

Johan Brandstad, Stein Bentstuen, Olav Stormorken, Linn W. Rønning, Katharina Sørensen og Maren S. Rognskog.

**Til stede:**

Johan Brandstad, Stein Bentstuen, Olav Stormorken, Katharina Sørensen og Maren S. Rognskog.

Nestleder måtte forlate møtet etter sak 161/22, men fikk komme med sine kommentarer rundt sakslisten.

**Referat**

**Sak 161/22**  **Godkjenning av dagsorden og saksliste**

**Vedtak:**

*«Dagsorden og saksliste godkjent uten merknader.»*

**Sak 162/22 Godkjenning av styrereferat 29/22, 30/22 og 31/22**

**Vedtak:**

*«Referat 29/22, 30/22 og 31/22 godkjent med de innspill som er tilkommet.»*

**Sak 163/22 Årsberetning 2021/2022**

**Vedtak:**

*«Forslag til årsberetning 21/22 godkjennes.»*

**Sak 164/22**  **Regnskap 2021-2022**

**Vedtak:**

*«Regnskapet er ikke fullstendig fremlagt for styret med noter - men godkjennes for utsending under forutsetning at det ettersendes noter og revisors beretning så snart regnskapsfører er tilbake fra ferie og disse er utarbeidet. Dokumentene skal være lokallagene i hende i god tid før Landsmøtet. Notene skal samsvare med innspill fra utvalgslederne i e-post i forkant - og de innspill som kom frem i møtet.»*

**Sak 165/22 Budsjett 2023**

**Vedtak:**

*«Forslag til budsjett ble gjennomgått og justert. Godkjennes for utsending.»*

**Sak 166/22 Medlemskontingent 2023**

**Vedtak:**

*«Kontingent foreslås uendret med samme fordelingsnøkkel til lokallag som tidligere.*

*Hovedmedlem: 650,-*

*Husstandsmedlem: 300,-*

*Ungdom: 200,-*

*Refusjon til lokallag: 200,- per medlem.»*

**Sak 167/22 Sak til årsmøtet 2022**

Akershus Dølahestlag har innsendt en sak på vegne av flere lokallag. De stiller spørsmål ved at leder i avlsrådet i LD kan fungere som kåringsdommer på hingsteutstilling.

**Vedtak:**

*«Utkast til innstilling godkjent for utsending».*

**Sak 168/22 Vedtektsendringer**

Styret i Landslaget ønsker å fremme forslag om vedtektsendring i §3 Landsmøtet. Det er ønskelig at Landsmøtet legges til våren og at avvikende regnskapsår endres til regnskap 01.01 – 31.12.

**Vedtak:**

*«Forslag til vedtektsendring ble godkjent for utsending sammen med styrets innstilling til kommende landsmøte.»*

**Sak 169/22 Eventuelt**

* Leder har lagt inn bestilling på Skjåkbjelle til æresprisen.

Ref.

Maren S. Rognskog